**СЪОБЩЕНИЕ ЗА МЕДИИТЕ**

**относно качество на водите за къпане в област Добрич**

Във връзка с проследяване на качеството на водите за къпане, на 30.06.2024 г. е извършен насочен здравен контрол от служители на РЗИ-Добрич, придружен с извънредно пробонабиране на 6 проби морски води както от района на аварията - „Кранево-централен“, така и от съседните на аварията зони за къпане – „Албена“ и „Кранево-юг“ за изследване по следните микробиологични показатели: „ешерихия коли“, „чревни ентерококи“:

1. № 08019 „Албена“;

2. № 08020 „Кранево – централен“;

3. № 08021 „Кранево – юг“;

4. Пункт (извънредно) – Албена - пред хотел „Гергана“, КК Албена;

5. Пункт (извънредно) – Кранево - пред ресторант „Казабланка“;

6. Пункт (извънредно) – Кранево - пред хотел „Еко Терма Вилидж“.

Резултатите от взетите извънредно на 30.06.2024 г. проби води показват, че показателите на водите за къпане в трите зони – „Албена“, „Кранево-централен“ и „Кранево-юг“, включително и от района на аварията, са в норма. Те съответстват по микробиологичните показатели: „чревни ентерококи“ и „ешерихия коли“ на изискванията на Наредба № 5 от 30 май 2008 г. за управление на качеството на водите за къпане.

На 08.07.2024 г. е извършено пробонабиране съгласно план-графика за регулярен мониторинг на качеството на морската вода от 10 зони за къпане: зона „Дуранкулак - Север 1”; зона „Дуранкулак - Север 2”; зона „Крапец - Север”, зона „Къмпинг - Добруджа”; зона „Каварна - Централен”; зона „Русалка - Централен плаж”; зона „Русалка - Голям плаж”; зона „Болата”; зона „Иканталъка” ; и зона „Божурец – Топола”.

На 09.07.2024 г. е извършено пробонабиране съгласно план-графика за мониторинг на качеството на морската вода от 10 зони за къпане: зона „СБА”, зона „Тузлата”; зона „Робинзон”; зона „Балчик – Централен”; зона „Нов плаж”; зона „Балчик – Двореца; зона „Фиш - Фиш”; зона „Албена”; зона „Кранево Централен” и зона „Кранево Юг”.

Резултатите на взетите на 08.07.2024г. и 09.07.2024г. общо 20 проби води за къпане, показват, че микробиологичните показатели: „чревни ентерококи“ и „ешерихия коли“ съответстват на изискванията на Наредба № 5 от 30 май 2008 г. за управление на качеството на водите за къпане.

Съгласно публикувания на сайта на РЗИ – Добрич план-график за регулярен мониторинг на качеството на морската вода, следващите дати за вземане на проби са 22.07.2024г. и 23.07.2024г.

Всички резултати от лабораторните изследвания на качеството на морската вода се публикуват своевременно на сайта на РЗИ –Добрич, в раздел „Контрол на морски води“.

